
Kotoma ageunet abu Edeke kosub akuj ka akwap. 2 Ido ajai akwap 
atai, komam etiakak; kojai amuton kokuju kaidules; kirukum emoyo 
loka Edeke kuju akipi. 

3 Kobala Edeke ebe, “ Kojau aica ”; kosodi aica ajaun. “ Koany Edeke 
aica ebe ejokuna; kotiak Edeke aica ka amuton. 5 Komaik Edeke aica 
Apaaran, ka amuton da komaik Akuar. Kojau atiboņ kojau da atupuruc, 
Nin ges apaaran nasodit. 

ê Kobala Edeke ebe, “ Kojau apak kidin kakipi, kotiakite akipi ka akipi.” 

? Kosub Edeke apak, kotiak akipi nuajaas kwap kapak, ka akipi nuajaas kuju 
kapak: kojau kwaņin. 8 Komaik Edeke apak Akuj. Kojau atiboņ kojau 
da atupuruc, gin yes apaaran nakiareit. 

? Kobala Edeke ebe, “ Kotukonokinos akip nuejaas kwap kakuj aibois 
adiopet, kotakan neeonit.” Kojau kwaņin. 1° Komaik Edeke neeonit 
Akwap: ka atukon nuka akipi da komaik Aņololin: koany Edeke ebe 
ejokuka. 1! Kobala Edeke ebe, “Kobwan akwap anya, koraata ikui icok, 
kora ekitoi loka araito araito koponeke, nuejaas icokokec, kotoma akwap.” 
Kojaas kwaņin. 13 Kobwan akwap anya, koraata ikui icok koponekec, ka 
ekitoi da loerai araito nuejaas icokokec, kotoma oponeke. Koany Edeke ebe 
ejokuka. !3 Kojau atibon kojau da atupuruc, nin yes apaaran nakiwuniet. 

14 Kobala Edeke ebe, “ Kojaut luecaete kapak naka akuj aitiak apaaran ka 
akuar: koraut kesi aanyuneta, kanuka apakio, ido kanuka apaarasia, ka ikar: 
15 Kojaas kesi kanuka aica toma apak naka akuj, acaanakin akwap.” Kojau 
kwaņin. 16 Kosub Edeke luecaete iarei luepolok; aica naepol adepar ayait 
apaaran, ka aica naepol ayait akuar; kosub aacer da. 17 Kibwaik Edeke kes 
apak naka akuj acaanakin akwap, 1° ayait da apaaran ka akuar, ido aitiak 
aica ka amuton: koany Edeke ebe ejokuka. 1° Kojau atiboņ kojau da 
atupuruc, Nin yes apaaran nakiwononet. 

20 Kobala Edeke ebe, “ Kilweka akip lueliatos luipu luejaas aijar, ido 
koporitos akweny kokuju kakwap toma apak naka akuj.” “1 Kosub Edeke 
itian lueiliilete luka anololin, ka iboro kere lukajarak luelosete, lukilwekete 
akip, koponesiokec, ka ninibore kere yeneporitoi yeneja abebenoka koponeke; 
koany Edeke ebe ejokuka. ?? Kisireren Edeke kes, kotema atiar, “ Ko- 
uriaros, kipuaros, kilelebunos akipi nuejaas toma ayololin, kipuaros da 
lueporitos kakwap.” ?3 Kojau atibon kojau da atupuruc, gin ges apaaran 
nakikanyet. 

2 Kobala Edeke ebe, “ Kilwek akwap ninibore yenejai aijar kotoma 
oponeke, ibaren, ka yeneliat, ka etian loka akwap koponeke.” Kojau 
kwanin. ?2ë Kosub Edeke etian loka akwap koponeke, ka ibaren koponekec, 
ka pinibore yeneliat kakwap koponeke: koany Edeke ebe ejokuka. 

2¢ Kobala Edeke ebe, “ Kasubutu itunanan kotoma aputowok, asimawok: 
kainakis kes ayait lukecor, ka akweny nuka apak, ka ibaren, ka akwap kere, 
ka ninibore kere yeneliat kakwap.” 2? Kosub Edeke itunanan kaputoke, 
kaputo naka Edeke nes asubunia; kosub kes yenikiliokit ka yeniberu. 
28 Kisireren Edeke kes: kotema Edeke kes atiar, “ Kouriaros kipuaros, 
kilelebunos akwap, kiruma; koyaitos lukecor, ka akweny nuka apak, ka 
"ginibore kere yenejari yeneliat kakwap.” ?° Kobala Edeke ebe, “ Koany, 
kainakis ikui kere lueraete icok luejaas akwap kere, ka polikitoi loejaas araito 
nuka ekitoi loerai icok, araun inyamat kamakus: 3° Ka nolitian kere loka 

akwap, ka akweny kere nuka apak, ka yeneliat kere kotoma akwap yenejai 
apuru naka aijar, ainakinit kes ikui kere luelibete araun inyamat.” Kojau 
kwaņin. ?! Koany Edeke ninibore kere yenikesubi, ido koany, ejokuna noi. 
Kojau atibon kojau da atupuruc, pin pes apaaran nakikanyetekape. 


2 Kodaun aisub akuj ka akwap, ka ajoresiokec kere. 2? Kapaaran naki- 

kanyetekaarei kodaunite Edeke aisubuke nakesubi. ° Kisirerey Edeke 
apaaran nakikanyetekaarei, kitalau; naarai nipenin yes ebworaria kaisubuke 
kere nakesubi Edeke, nakiswamai. 

“Dol ges esube loka akuj, ido loka akwap naasubere. 

Kapaaran nakesubia EJAKAIT Edeke akwap ka akuj, 5 ido koriņa ejauna 
luebwapete luka ais kakwap, koroko da ebwanuna ikui luka ais ; naarai mam 
EJAKAIT Edeke kitetepit akiru kakwap, komamei ituņanan yenekoriei 
akwap. ë Konye kopurionori elisina kokwap, kitapapalenenei akwap kere. 
1 Kosub EJAKAIT Edeke etunanan kapua naka akwap, kokutak eiyenane 
loka aijar okumesike; koraun etunanan etau lokajaran. 8 Kiraik EJAKAIT 
Edeke emanikor ari nakokide, toma Eden; kibwaik nen etunanan lokesubi 
gesi. ? Kitabwan EJAKAIT Edeke kakwap golikitoi loisiyalamikinit akonyen, 
loejok ainyam; ekitoi loka aijar da kokidin omanikor, ka ekitoi da loka 
ajenun nuejok ka nueroko. 

1° Kolom ecor kotoma Eden, aitapapal emanikor; ido kanen kotiakas 
koraunos icorin iwogon. '! Losodit ekekiror Pison ; pol pes loirimorit 
akwap kere naka Kabila, naejai esabu. 12 Esabu da loka akwap kanin 
ejokuna; ejai nen ebedelium * ka amor nuemelomeloto. 3 Ecor lokiareit 
da ekekiror Gikon: nol pes loirimorit akwap kere naka Kus. 1 Ecor 
lokiwuniet da ekekiror Kidekel, nol nes loelosi kari nakokide naka Asuria ; 
ka ecor lokiwogonet yes Eupurat. 

'? Koyana EJAKAIT Edeke etuganan, kibwaik yes toma omanikor loka 
Eden, akorienen ka aidar yes. 16 Kicorak EJAKAIT Edeke etuņanan ebe, 
“ Inyamenenei kwape ikotor araito nuka nolikitoi lokomanikor: !? dimarai 
mam inyami nuka ekitoi loka ajenun nuejok ka nueroko: naarai kapaaran 
nainyamia yun itwani cut.” 

"“ Kobala EJAKAIT Edeke ebe, “ Mam ejok etunanan ajakut bon; asuba- 
kini eon pes ikenarakinan yenibusakinit.” 1? Kosodi kosubak EJAKAIT 
Edeke toma akwap nolitian loka ais, ka lueporitos kotoma apak; koyau kes 
neejai etunanan aanyun kwape emaanakinia ikecekiroria ; ido polikiror kere 
lokemaikin etuņanan ņinibore yenikajaran, koraun nol ekekiror. 2° Ko- 
maanak etuganan ibaren kere ikiroria, ka lueporitos kapak, ka itian kere 
luka ais. Konye komam etuņanan edumakina ikenarakinan yenibusakinit. 
“I Kitojoto EJAKAIT Edeke etuņanan ajo nuipu, kojotoor; koditu amaran 
adiopet, kinyakak akirin toma aiboisike. 22 Kosub EJAKAIT Edeke aberu 
kamaran kanin naadituni kotuganan, koyau ges neejai etuganan. “5 Kobala 
etuganan cbe, 

“Na pes akoit naka akojoka, 
Ido yes akirin naka akiriņika: 
enyarao pes Aberu, 
-= naarai aditunio kotuganan.” 
“4 Yes inyeinia ekiliokit papake ka totoke, kiketakin neejai akeberu: koraut 
adiopekuan. “? Emujalalas kesi kere, etunanan ka akeberu, komam ileici- 
kinito. 


3 Kepiiriana emun aitelekarit itiay kere luka ais lukesubi EJAKAIT Edeke. 

Kotema gesi aberu atiar, “ Eebo, abala teni Edeke ebe, “ Mam inya- 

menenete araito nuka ekitoi kere lokomanikor??” 2 Kotema aberu emun 

atiar, ““ Kisiikinitai ainyam araito nuka ikito lukomanikor ; 3 dimarai araito 
* ebedelium eputos bala emina. 

nuka ekitoi loejai kidiņ omanikor, pun abala Edeke ebe, “ Mam inyamene- 
nete, karaida atiror, kinyeis atwakare.’ ” “Kotema emun aberu atiar, 
“Mam cut itwakete. 5 Naarai ejeni Edeke ebe apaaran napinyamiata nun, 
pes ekwenyuniata akusikonye, iraunos yesi da bala Edeke, ajenenen nuejok 
ka nueroko.” “ Nakeanyunia aberu ekitoi ebe ejok ainyam, isiyalamikinit 
da akonye, ekitoi da erai loisiņobelei ayaun acoa, kodeņ araitoke, konyam; 
koinak okilenike da, konyam. ”? Kitekwenyunai iarei kere akecekonye, 
kojenut ebe kimujalalas, kodonyut akui nuka etini,* kosubut arobai. 

8 Kiiras eporoto loka EJAKAIT Edeke itorit omanikor ariripet naka apaaran, 
konopata etuņanan ka akeberu kakonyen nuka EJAKAIT Edeke kokidin okito 
lukomanikor. ° Kiworo EJAKAIT Edeke etunanan kotema ņpes'atiar, “ Ai bo 
ijai ijo?” 1° Kotema gesi atiar, “Abu keira ekoniporoto komanikor, 
kakurianar, naarai amujalal: kaņop.” 1! Kotema atiar, “ Iņai bo kilimo- 
kini jo ebe imujalal? Inyama ca ijo araito nuka ekitoi loabu kecorak jo 
ebe mam inyami?” 1? Kobala etunanan ebe, “ Aberu nakiinakin ajaenena 
keon, yes kainakini araito nuka ekitoi, kanyam.” 

13 Kotema EJAKAIT Edeke aberu atiar, “Anyoika nu nuiswama? ” 
Kotema aberu atiar, “ Emun kejodijodi, tape anyami.” 14 Kotema EJAKAIT 
Edeke emun atiar, 

“Kanu iswamaa ngin, 
kikenokinitoi jo aitelekarit ibaren kere, 
ido aitelekarit nolitian kere loka ais: 
iliaenenei kakonikoik, 
inyamenenei apua 
apaarasia kere nuka aijarakon. 
15 Ebwaikini asurup kidiņikon ka aberu, 
ido kidin aurikon ka aurike da; 
idecidecenenei akonikou 
ka jo da idecidecenenei aketitibat.” 
16 Kotema pesi aberu atiar, 
“ Eyatakini noi ikonican ka akonipotuunun, 
Kotoma ocan pes idoununio idwe, 
akoniimuit kojai neejai okilenikon, 
ido yes kiyait jo.” 
17? Kotema pesi Adam atiar, 
“Naarai ibu ijo kiira eporoto loka aberukon, 
ainyam araito nuka ekitoi 
lokecorakin jo ebe 
“Mam inyami’, 
ekeni alup kanukon; 
kotoma ailolitoikon yes idumunia luinyami 
apaarasia kere nuka aijarakon. 

18 Kibwaņakinete ikukwa ka isukukur: 

inyamenenei ikui luka ais. 

19 Kotoma ainyinyir nuka akonyenekon 

yes idumunia inyamat, 
aitodol necibogoria alup, 

naarai nen pes kolo kilemunere; 
naarai irai ijo apua, 

ibogori da apua.” 

20 Komaik etuganan akeberu ekekiror Keba; naarai arai gesi toto naka 
luejarete kere. 2! Kiswamak EJAKAIT Edeke Adam ka akeberu inapen luka 
imukulen, kitanap kes. 

2 Kobala EJAKAIT Edeke ebe, “ Koany, etuluor etunanan bala ediopet 
kaoni aijen nuejok ka nueroko; aso natikwana kinye gesi arior akekan da 

* etini nes ekitoi loerai araito nuejijim. 

adeņun araito nuka ekitoi loka aijar, ka ainyam, ka aibut ikar kere ””—3 Nes 
ejukaria EJAKAIT Edeke yes kina kemanikor loka Eden, akorienen alup 
24 Age 2:8; nukelemunere ges. 24 Kwanin kirenea pesi etunanan: kosodi kari nakokide 

